[pic] | EUROOPA ÜHENDUSTE KOMISJON |

Brüssel 12.7.2006

KOM(2006) 369 lõplik

2003/0262 (COD)

KOMISJONI ARVAMUS vastavalt EÜ asutamislepingu artikli 251 lõike 2 kolmanda lõigu punktile c Euroopa Parlamendi muudatuste kohta seoses nõukogu ühisseisukohaga, mis käsitleb järgmist ettepanekut:

EUROOPA PARLAMENDI JA NÕUKOGU MÄÄRUST vitamiinide, mineraalainete ja teatavate muude ainete lisamise kohta toidule

MILLEGA MUUD ETAKSE KOMISJONI ETTEPANEKUT EÜasutamislepingu artikli 250 lõike 2 alusel

2003/0262 (COD)

KOMISJONI ARVAMUS vastavalt EÜ asutamislepingu artikli 251 lõike 2 kolmanda lõigu punktile c Euroopa Parlamendi muudatuste kohta seoses nõukogu ühisseisukohaga, mis käsitleb järgmist ettepanekut:

EUROOPA PARLAMENDI JA NÕUKOGU MÄÄRUST vitamiinide, mineraalainete ja teatavate muude ainete lisamise kohta toidule

1. Sissejuhatus

EÜ asutamislepingu artikli 251 lõike 2 kolmanda lõigu punktis c on sätestatud, et komisjon peab esitama arvamuse Euroopa Parlamendis teisel lugemisel esitatud muudatuste kohta. Komisjon esitab allpool oma arvamuse Euroopa Parlamendi muudatusettepanekute kohta.

2. Taust

Ettepaneku edastamine Euroopa Parlamendile ja nõukogule (dokument KOM(2003) 671(lõplik - 2003/0262 (COD)): | 10. november 2003. |

Euroopa majandus- ja sotsiaalkomitee arvamus: | 31. märts 2004. |

Euroopa Parlamendi arvamus esimesel lugemisel: | 26. mai 2005. |

Ühisseisukoha vastuvõtmine: Euroopa Parlamendi arvamus teisel lugemisel: | 8. detsember 2005 (kvalifitseeritud häälteenamus) 16.mai 2006 |

3. Ettepaneku eesmärk

Kavandatud määruses käsitletakse vitamiinide, mineraalainete ja teatavate muude ainete lisamist toidule. Praegu kohaldatavad erinevad siseriiklikud eeskirjad on saanud takistuseks ühendusesisesele kaubandusele, mille tõttu ebaõnnestus vastastikuse tunnustamise põhimõtte kohaldamine. Seepärast on vaja vastu võtta ühenduse eeskirjad nimetatud tavade suhtes. Komisjoni 14. jaanuaril 2000. aastal vastuvõetud valges raamatus toiduohutuse kohta tegi komisjon teatavaks nimetatud meetme (meede nr 61) vastuvõtmise.

Ettepaneku peaeesmärgid:

- parandada kaupade vaba liikumist siseturul;

- aidata kaasa inimeste tervise kõrgetasemelise kaitse tagamisele;

- suurendada ettevõtjate õiguskindlust ja edendada uuendusi proportsionaalsete meetmete abil;

- tagada toiduvaldkonnas aus konkurents.

Kavandatud määruses:

- sätestatakse olukorrad, mida tuleks arvesse võtta, kui kaalutakse vitamiinide ja mineraalainete vabatahtlikku lisamist toidule;

- loetletakse I lisas need vitamiinid ja mineraaltoitained, mida võib toidule lisada, ja II lisas need vitamiinipreparaadid ja mineraalsoolad, mida võib kasutada;

- sätestatakse teatavad piirangud toidule, millele võib vitamiine ja mineraalaineid lisada;

- kehtestatakse kriteeriumid vitamiinide ja mineraaltoitainete maksimumtasemete määramiseks toidus toiduahela ja loomatervishoiu alalise komitee menetluse abil;

- sätestatakse vitamiinide ja mineraalainete miinimumtasemete kehtestamine toiduahela ja loomatervishoiu alalise komitee menetluse abil;

- sätestatakse erandina kõigi toitude puhul kehtivatest horisontaaleeskirjadest või neile lisaks asjakohased erieeskirjad selliste toodete märgistuse, esitluse ja reklaami kohta, millele on lisatud vitamiine ja mineraaltoitaineid;

- võimaldatakse liikmesriikidel nõuda teavitamist kõnealuste toodete turustamise kohta, et lihtsustada nende järelevalvet;

- luuakse alus teatud muude ainete kui vitamiinide ja mineraalainete toidule lisamise kontrollimiseks ja vajadusel reguleerimiseks.

4. Komisjoni arvamus Euroopa Parlamendi tehtud muudatuste kohta

4.1. Muudatused, millega komisjoni nõustub

Komisjon nõustub täielikult kõigi 8 Euroopa Parlamendi vastuvõetud muudatusega. Kõnealused muudatused on Euroopa Parlamendi, nõukogu ja komisjoni vahel teisel lugemisel saavutatud kompromisskokkuleppe tulemus.

Kõnealuste muudatustega kehtestatud peamised muutused:

- kehtestatakse muude ainete määratlus kooskõlas määratlusega, mis on olemas väärtuslikke toitaineid sisaldavaid tervisetoite käsitlevad määruse eelnõus (KOM(2003) 424 lõplik – 2003/0165 (COD)) (muudatus 14);

- sätestatakse, et artiklis 8 kirjeldatud meetme järgimisel on ametiasutustele kontrollimiseks esitatavad ja seejärel üldjuhul lubatavad ained loetletud ühenduse registris (muudatus 11);

- rõhutatakse, et toidule lisatud vitamiinid ja mineraalained peavad olema inimorganismile kasulikud (muudatus 5);

- sätestatakse, et enne muudatuste tegemist lisades peab komisjon konsulteerima huvitatud isikutega (muudatus 15);

- nähakse ette, et komisjon võib esitada ettepaneku toidule lisatavate vitamiinide ja mineraalainete maksimumkoguste kohta kaheks aastaks pärast määruse jõustumise kuupäeva (muudatus 17);

- sätestatakse, et toiduaineid, mis on viidud turule või märgistatud enne määruse kohaldamise kuupäeva ja mis ei vasta määruses esitatud nõuetele, võib turustada kuni 35 kuud pärast määruse jõustumise kuupäeva (muudatus 18);

- esitatakse põhjendustes näide piirangutest toitainete suhtes, millele võib lisada vitamiine ja mineraalaineid, ja täpsustatakse, et sellised piirangud peaksid käsitlema teatud vitamiine ja mineraaltoitaineid (muudatus 16).

Muudatused on kooskõlas komisjoni ettepaneku eesmärkidega ning need ei muuda ühisseisukohas saavutatud huvide tasakaalu.

5. JÄRELDUS

EÜ asutamislepingu artikli 250 lõike 2 kohaselt muudab komisjon oma ettepanekut vastavalt eespool esitatule.